《东斋夜宴酬绍之起居见赠》
唐代·杨发

龙门八上不知津，唯有君心困益亲。白社追游名自远，

青袍相映道逾新。十年江海鱼缄尽，一夜笙歌凤吹频。

渐老旧交情更重，莫将美酒负良辰。

作者简介：杨发，字至之，先为同州冯翊人，父遗直始家于苏州。生卒年均不详，约唐武宗会昌中前后在世。工于诗。太和四年，（公元八三o年）登进士第。历太常少卿，出为苏州刺史。后为岭南节度，严于治军。军人遂怨起为乱，囚发于邮舍。坐贬婺州刺史，卒于任。发为诗清新浏亮，传世颇多。唐代著名诗人。